text: Windsurfingstævne blev beriget med mere vind
  12 juni 2017 kl. 04.28
  Deltagerne til weekendens Dunckerbeck Longdistance Windsurfing Regatta begyndte stævnet med skybrud – men sluttede med sol og masser af vind.
  Søndagen stod i familiens tegn på Hejlsminde Strandfestival. Til det såkaldte Sport 4 All blev der bygget sandslotte, prøvet havkajak – og så blev der surfet.
  Vinden tog til i løbet af søndagen, og det var til glæde for de mange deltagere.
  Britt Dunckerbeck, arrangør: "Det er så skønt at se så mange på stranden i Hejlsminde."
  Fredagen begyndte ellers med skybrud, så deltagerne måtte forlade vandet. Men resten af weekenden bød på flot vejr. Så arrangøren var godt tilfreds.
  - Det er så skønt at se så mange på stranden i Hejlsminde. Her var børn med deres forældre. Her var pensionister, der kiggede forbi, og så har surferne været på vandet, skriver Britt Dunckerbeck i en pressemeddelelse.
  Hendes bror, den 42-dobbelte verdensmester Bjørn Dunkerbeck, var også på vandet, men det blev ikke til nogen topplaceringer.
  
  